Title: Upisana prva generacija studenata na Poljoprivrednom fakultetu
Author: Tima
Last saved by: Goran Stojic

POLJOPRIVREDNI FAKULTET UNIVERZITETA U NIŠU SA SEDIŠTEM U KRUŠEVCU POČEO SA RADOM

             Upisani prvi brucoši

*Na tri studijska programa– ratarstvo i povrtarstvo,stočarstvo i voćarstvo i vinogradarstvo upisalo se 54 brucoša
*Danas svečana dodela indeksa i početak nastave

             Prvi državni fakultet u Kruševcu, Poljoprivredni fakultet koji se nalazi u sastavu Univerziteta u Nišu, je upisao prvu generaciju studenata.
              Na tri studijska programa- ratarstvo i povrtarstvo, stočarstvo, i voćarstvo i vinogradarstvo upisalose 54-oro brucoša. Svi studenti su uspešno položili prijemni ispit i ostvarili status budžetskih studenata, dok je samo jedan student  želeo je da zadrži status samofinasirajućeg studenta, iako je i njemu omogućeno da pređe na drugi studijski program u svojstvu budžetskog studenta, istakao je v.d. dekana profesor dr Ivan Filipović. On dodaje da je i školarina za samofinansirajuće studente među najnižim školarinama na Univerzitetu u Nišu i iznosi 60.000 dinara. Prema rečima Filipovića, praksa za studente biće organizovana na površini od 200 hektara oglednih parcela.
             Svečana dodela indeksa je u ponedelja 22. oktobra , kada počinje i nastava.
             Za studente je omogućena ishrana u menzi Doma „Pane Đukić Limar“.
        Inače, Poljoprivredni fakultet Univerziteta u Nišu sa sedištem u Kruševcu nedavno je dobio dozvolu za rad i u relativno kratkom roku je otganizovao i upis prvih studenata.
Fakultetu je odobren upis 75 budžetskih studenata i 35 samofinansirajućih na tri studijska programa.
                                                                                          V.P.

LEG:DANAS KREĆE I NASTAVA:Poljoprivredni fakultet u Kruševcu

(Projekat “Nišlije se uključuju u odlučivanje” sufinansiran iz budžeta grada Niša)